2. Nicaragua (szavazás) 
- A szavazás előtt:
Manuel Medina Ortega
Az Európai Parlament Szocialista Képviselőcsoportja részéről érkeztek kérések az 1. és a 4. bekezdésről való részenkénti szavazásra, és vannak szóbeli módosító indítványokra vonatkozó javaslatok is, a 2. bekezdéshez, valamint az A és F preambulumbekezdésekhez. Az elnök erről bizonyára tud, de ha nem, akkor részletezhetem.
Manuel Medina Ortega
A 2. bekezdésbe szóbeli módosítással szeretnénk bevenni, hogy mely önkormányzatok területén zajlottak az összecsapások; tehát a szöveg "településeken (León és Managua)” lenne.
(A Parlament elfogadja a szóbeli módosítást)
- Az Α preambulumbekezdésről történő szavazás előtt
Manuel Medina Ortega
Az A preambulumbekezdéshez az Európai Parlament Szocialista Képviselőcsoportja szóbeli módosítást javasolt: "allegations” helyett "allegation” lenne, egyes számban.
(A Parlament elfogadja a szóbeli módosítást)
- Az F preambulumbekezdésről történő szavazás előtt
Manuel Medina Ortega
Az F preambulumbekezdésben a "criminal” szót lecserélnénk arra, hogy "judicial”, tehát "bűnügyi vizsgálatot” helyett "igazságügyi vizsgálatot” szerepelne.
